Publication: Magyar Közlöny
Issue: MK-2000-129 (Year: 2000, Number: 129)
Era: 1990-2004
Section: társaságokról szóló 1997. évi CXLIV. törvénynek a korlátolt felelősségű társaságra vonatkozó szabályait kell alkalmazni. Végrehajtói iroda az egyszemélyes korlátolt felelősségű társaságra vonatkozó szabályok szerint nem működhet.
Paragraph Index: 676

(4) A végrehajtói iroda köteles az alapítási engedély kézhezvételétől számított 30 napon belül az iroda alapítását bejegyzés és közzététel végett bejelenteni a cégjegyzéket vezető megyei bíróságnak mint cégbíróságnak; a végrehajtói iroda a cégjegyzékbe való bejegyzéssel, a bejegyzés napján jön létre. A cégjegyzékbe bejegyzett végrehajtói irodát a kamara kérelemre felveszi a végrehajtó irodák nyilvántartásába. 254/E. § (1) A végrehajtói iroda tagjai közül végrehajtási cselekményt a végrehajtási eljárásra vonatkozó szabályok szerint csak a végrehajtó tag, illetve — a rá irányadó szabályok szerint — az iroda által foglalkoztatott végrehajtóhelyettes végezhet.

Source: https://magyarkozlony.hu/hivatalos-lapok/b44d917afe2b21526a228c45a222e431bac29ab6/dokumentumok/446795ab2d0a375f26a6817d614ee0a56a1bec7e/letoltes